OpenLLM-France/wikimedia huggingface dataset:
# Kirviller

Kirviller Frantziako udalerri bat da, Mosela departamenduan dagoena, Ekialde Handia eskualdean. 2013an 133 biztanle zituen.

## Demografia
### Biztanleria

2007an Kirviller udalerrian erroldatutako biztanleak 133 ziren. Familiak 47 ziren, horien artean 8 pertsona bakarrekoak ziren (8 bakarrik bizi ziren gizonak), 16 seme-alabarik gabeko familiak ziren, 19 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 49 etxebizitza zeuden, 47 familiaren etxebizitza nagusia ziren eta 2 hutsik zeuden. 48 etxeak ziren eta 1apartamentu bat zen. 47 etxebizitza nagusietatik 45 bere jabearen bizilekua ziren eta 2 alokairuan okupaturik zeuden; 3 etxek hitu gela zituzten, 6 etxek lau zituzten eta 38 etxek bost zituzten. 45 etxek euren parking plaza propioa zuten azpian. 13 etxetan ibilgailu bat zegoen eta 31 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Kirviller udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 0 |
| 0 | 75-79 | 4 |
| 4 | 70-74 | 0 |
| 0 | 65-69 | 0 |
| 8 | 60-64 | 4 |
| 0 | 55-59 | 4 |
| 0 | 50-54 | 0 |
| 4 | 45-49 | 4 |
| 4 | 40-44 | 0 |
| 12 | 35-39 | 8 |
| 8 | 30-34 | 8 |
| 0 | 25-29 | 4 |
| 0 | 20-24 | 0 |
| 12 | 15-19 | 0 |
| 4 | 10-14 | 4 |
| 12 | 5-9 | 4 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 86 ziren, horien artean 72 aktiboak ziren eta 14 inaktiboak ziren. 72 pertsona aktiboetatik 68 lanean zeuden (42 gizon eta 26 emakume) eta 4 langabezian zeuden (1 gizon eta 3 emakume). 14 pertsona inaktiboetatik 1 erretiraturik zegoen, 4 ikasten zeuden eta 9 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra eraikuntza enpresa batena zen.
2009an norbanakoentzat zegoen zerbitzu bakarra zurgina zen.
2000. urtean Kirviller udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q22184
* Multimedia: Kirviller / Q22184
# Kirwin (Kansas)

Kirwin Kansasko hiri bat da. Phillips konderrian kokatua dago. 2010ean 171 biztanle zituen, 2,47 kilometro koadrotan banatuta.

## Ikus, gainera

* Phillips konderria

## Kanpo estekak

* Datuak: Q2576488
* Multimedia: Kirwin, Kansas / Q2576488
# Kirurgia orokor

Kirurgia orokorra espezialitate medikoa da, Kirurgiaren multzoko zabalena. Batez ere digestio-aparatuko eta sistema endokrinorekin lotutako gaixotasunak artatzen ditu, beti ere kirofanoan irtenbidea daukatenak.
Anestesiologia espezialitatearekin daukate harremanik handiena.
Kirurgia orokorrak hurrengoak hartzen ditu barne: traktu gastrointestinala, sistema endokrinoa eta sistema hepato-bilio-pankreatikoa; tiroideetako, paratiroideetako, bularretako, giltzurrun gaineko eta digestio-aparatuko bestelako guruinak. Era berean, horma abdominaleko herniak konpontzeaz ere arduratzen da. Kirurgiako eremu horietan espezialistarik behar ez den arren, zirujau orokorrak horietako batean espezializatzea erabaki dezake.
Kirurgia laparoskopikoaren agerpenetik, Kirurgia Orokorra abordatze-modu berrira egokitu behar izan da, non, kirurgia irekietan lortutako trebetasunek kirurgia-modu berria osatzen duten.
Ondesteko, bularretako eta tiroideetako prozedurek izan ezik, kirurgia orokorreko beste esku-hartzeek antzeko tresneria behar izaten dute. Interbentzio mota bakoitzerako zirujau eta tresneria zehatz eta egokiak erabiltzen dira.

## Lotutako gaixotasunak

* Apendizitis.
* Goloa.
* Dibertikulitis.
* Herniak.
* Tiroideko tumoreak.
* Tumore digestiboak.
* Ultzeradun kolitis.

## Teknikak

* Apendizektomia.
* Gastrektomia.
* Gastrostomia.
* Herniorrafia.
* Kolektomia.
* Kolostomia.
* Laparotomia.
* Laparoskopia.
* Tiroidektomia.

## Kanpo estekak

* (Gaztelaniaz) Asociación Española de Cirujanos
* (Frantsesez) Association Française de Chirurgie
* Datuak: Q932510
* Multimedia: General surgery / Q932510
# Kirvin (Texas)

Kirvin Texasko herri bat da. Freestone konderrian kokatua dago. 2010ean 129 biztanle zituen, 1,04 kilometro koadrotan banatuta.

## Ikus, gainera

* Freestone konderria

## Kanpo estekak

* Datuak: Q978392
# Kirundo probintzia

Kirundo Burundiko 17 probintzietako bat da, herrialdearen iparraldean kokaturik. Bere hiruburua Kirundo da. 1.703,34 km²ko azalera du eta 2007ko estimazioen arabera 628.000 biztanle inguru ditu.

### Udalerriak

Probintzia 7 udalerritan banatzen da:
* Bugabira Udalerria
* Busoni Udalerria
* Bwambarangwe Udalerria
* Gitobe Udalerria
* Kirundo Udalerria
* Ntega Udalerria
* Vumbi Udalerria

## Erreferentziak

* ↑ Kirundoko mapa

## Kanpo estekak

* Datuak: Q600840
* Multimedia: Kirundo Province / Q600840
# Kamionka landa-udalerria

Kamionka Poloniako Lublingo voivoderriko landa-udalerri bat da, Lubartów barrutian kokatuta. 111,69 km²ko azalera du eta 2017ko datuen arabera 6469 biztanle zituen.

## Kanpo estekak

* Udalaren webgunea
* Datuak: Q2190298
ieaLublingo voivoderriko udalerriak :
# Kamisoi

Kamisoia edo ohe-atorra emakumeentzako lotarako jantzia da. Soineko motz eta arin bat bezalakoa da. Zetaz edota kotoiz eginak dira.
Normalean lo egiteko erabiltzen da, hala ere, herrialde batzuetan etxean egoteko jantzi bezala erabiltzen da.

## Ikus, gainera

* Pijama

## Kanpo estekak

* Datuak: Q3750977
* Multimedia: Nightgowns / Q3750977
# Kamishibai

Kamishibai (japonieraz: 紙芝居?, hitzez hitz "paperezko drama") XII. mendean Japoniako budisten tenpluetan sortutako narrazioak kontatzeko modua da. Garai haietan populazio gehiena analfabetoa zelarik, monjeek, jendea erakartzeko, marrazkiak eta testuak konbinatzen zituzten emaki izeneko pergaminoak erabiltzen zituzten. Normalean, aktibitate honen atzean asmo pedagogikoa zegoen: istorioen bitartez monjek haien irakaspenak zabaldu egiten zituzten. Kamishibai bere horretan mendeetan gorde da.

## XX. mendeko berpiztea

1920tik aurrera, urte horietako depresio ekonomikoarekin batera narrazio mota hauek berpiztu egin ziren. Narratzailea, gaito kamishibaiya, soka batez lotuta zeuden egurrezko bi zati jotzen zituen; tresna horrek hyoshigi izena zuen eta haren bidez narratzaileak herrietan haren presentzia jakin arazten zuen. Haurrek, narratzaileari gozokiak erosi ondoren, saioa ikusteko esertzen ziren, eszenatoki txiki baten aurrean. Saioa ipuin desberdinen inguruan antolatu egiten zuen gaito kamishibaiyak horretarako eszenatokiak jartzen zituen ilustrazioak erabiliz.
Bigarren Mundu Gerra ondoren, telebistaren agerpenarekin, genero hau desagertzen joan zen. Dena dela, azkeneko hamarkadetan Japoniako liburutegietan eta eskoletan erabili da berriro ere, jatorrizko erabilera berreskuratuz, hau da, helburu pedagogikoez.

## Kamishibaia Euskal Herrian

Euskal Herrian Hik Hasi elkarteak eta Galtzagorri elkarteak ikuspuntu horretatik saio jendarteratzaileak egin dituzte. Nafarroan, bestetik, irakasle talde interesgarria dago genero horren inguruan. Ixabel Millet teknika honetan espezialista da. Bere aburuz "horren bidez, edozein ipuin konta daiteke. Erraza da antzeztokia egitea, marrazkiak egitea... Ikasleek beraiek edozein ipuin presta dezakete, gelako ikasleei edo ondoko gelakoei ipuin bat horrela kontatzeko!". Eta horrela laburtu du teknikaren oinarria: "ipuinak antzeztoki txiki batean sartzen dira, eta, orriak pasatuz, ipuina kontatzen da".

## Kamishibai sarean

Accursed Toys lantegiko Lepisto eta Jennifer Diane Reitz-ek ordenagailuetan erabiltzeko moldaketa prestatu dute. Aplikazio hori jaitsi daiteke narrazio berriak sortzeko zein beste egileek egindakoak ikusteko. Kamishibai klasikoek ez bezala, horrela sortutakoek musika eta manga eta anime antzeko marrazkiak erabiltzen dituzte, genero horien ezaugarriekin.

## Erreferentziak

* ↑ http://sustatu.com/1286959184
* ↑ [https://web.archive.org/web/20120621065213/http://irati.pnte.cfnavarra.es/kamishibai/
* ↑ Hik Hasi, 170.zenbakia. 36.or.

## Kanpo estekak

* (Ingelesez) Otakuworld Kamishibaiak sortzeko eta ikusteko programa digitala.
* (Gaztelaniaz) ZiRKUSOFiA Ipuinak eta tailerrak.
* (Gaztelaniaz) Nafarroako Kamishibai Taldearen bloga.
* Kamishibai buruzko artikulua.
* Bideo bat kamishibai buruzkoa.
* Katrin Schlegel Kamishibai ipuin kontalariarekin elkarrizketa Berrian.
# Kamitugaita

Kamitugaita fosfato motako minerala da.

## Ezaugarriak

Kamitugaita fosfato mineralaren formula kimikoa hau da: ${\ce {PbAl[(UO2)5(PO4)2.38(AsO4)0.62O2(OH)2] * 11.5H2O}}$. Sistema triklinikoaren arabera sortzen ditu kristalak.

## Erreferentziak

* 1 2 (Ingelesez) «Kamitugaite: Mineral information, data and localities.» www.mindat.org (Noiz kontsultatua: 12-05-2019).
# Kamioneta

Kamioneta kamioia baino automobil txikiagoa da, normalean salgaiak garraiatzeko erabiltzen dena, gaur egun zenbaitetan automobil mota desberdinei modu informalean aplikatzen zaien terminoa, esaterako pickupak, lur orotako ibilgailuak, furgonetak, monobolumenak eta familiarrak. Zenbait sistema juridikotan autoak eta kamionetak bereizten dira.

## Ikus, gainera

* Pickup

## Kanpo estekak

* Datuak: Q650927
* Multimedia: Flatbed trucks / Q650927
# Kamiseta tirantedun

Kamiseta tiranteduna mahukarik gabeko elastikoa da. Bai emakumeek bai gizonek kamiseta tirantedunak erabiltzen dituzte, estiloaren arabera. Barruko elastiko gisa erabiltzen dira, gainean daramaten alkandoran izerdirik ez botatzeko, edo atletismoa eta triatloia bezalako kiroletan.

## Erreferentziak

* ↑ Euskalterm: [Hipermerkatuetako Produktuak Hiztegia] [2009] eta [Kirol-materialak Hiztegia] [2009]

## Kanpo estekak

* Datuak: Q340704
* Multimedia: Tank tops / Q340704
# Kamionka Wielka udalerria

Kamionka Wielka Poloniako Polonia Txikiko voivoderriko landa-udalerri bat da, Nowy Sącz barrutian kokatuta. 64,98 km²ko azalera du eta 2017ko datuen arabera 10231 biztanle zituen.

## Kanpo estekak

* Udalaren webgunea
* Datuak: Q2461275
* Multimedia: Gmina Kamionka Wielka / Q2461275
ieaPolonia Txikiko voivoderriko udalerriak :
# Kamisese Mara

Ratu Sir Kamisese Mara (Lomaloma, Vanua Balavu, 1920ko maiatzaren 6a - Suva, 2004ko apirilaren 18a) Fijiko presidente eta lehen ministroa izan zen. Lau Uharteetako erregea familia bateko kidea izan zen, Ratu titulua eskuratzeko eskubidearekin. Medikuntza ikasi zuen Aucklandeko Unibertsitatean, baina ez zuen karrera amaitu. Historian lizentziatu zen Oxfordeko Unibertsitatean eta ekonomian London School of Economicsean. Fijiko lehen ministro bihurtu zen herrialdeak independentzia lortu zuenean 1970an. Bere agintaldian luzean, bertakoen eta indofijiarren arteko tentsioak bere horretan jarraitu zuen. 1987an Timoci Bavadra indofijiarraren aurkako hauteskundeak galdu zituen, baina Sitiveni Rabukak zuzendutako estatu-kolpe batez boterera itzuli zuen. 1992an Rabuka aukeratuari eman zion boterea. 2003an Ratu Sir Penaia Ganilau ordezkatu zuen Fijiko presidentetzan. 2000. urtean dimititzera behartu zuten Frank Bainimaramak zuzendutako estatu-kolpe batean.
* Datuak: Q469507
* Multimedia: Kamisese Mara / Q469507
# Kriston

Kriston 2003 urtean sortutako Bermeoko rock taldea izan zen.

## Historia

Kristonen hastapenak 1991an kokatzen dira, oraindik 16-17 urteko gaztetxoak zirela.
Orduko taldearen izena "Kriston Moroie" zen eta debuta 1992ko ekainean egin zuten Bermeoko herriko Artza frontoian. Lehen grabaketa 1994ko Maiatzean heldu zen, Bilboko Rock Studiosen jabe zen Carlos Kreator-en eskutik. Maketa ia zuzenean grabaturiko 6 abestik osatzen zuten.
Urte pare bat gehiago jarraitzea posible izan zen arren, azkenean taldea bertan behera uztea erabaki zuten.
2003an berriro batzearen ideia izan zuten. Taldekide berriak sartu ziren eta taldearen izena pixka bat aldatu zuten: Kriston.
Lehen kontzertua 2003ko udan eman zuten. Lehen CDa 2004ko udan Bermeoko Bastarre Audio Records-en grabaturiko "Mugak gaindituz" izan zen.
2005ean Kriston taldeak bere lehen diskoa kaleratu zuen, 'Ni, Zu... Gu' izenburukoa. Hamar abestiz osatutako diskoa zen eta Extremoduro taldeko kideek sortutako Muxik disketxeak argitaratu zuen. Kanta guztien doinuak bermeotarrek sortu zituzten, eta bi abestiei ez beste guztiei letra beraiek jarri zieten. Gabriel Arestiren Nire aitaren etxea defendituko dut olerkiaren bertsio bat sartu zuten lan berrian eta bi abestitan, Alex Sardui eta Haimar Arejitaren laguntza izan zuten.
Taldeko kideek estilo ezberdinak gustuko bazituzten ere, AC/DC eta heavy talde klasikoen eragina antzematen zen diskoan. Partaideek, euskal taldeen artean Kuraia eta Gatibu zituzten gustukoen.
Agian beraiek eskainitako kontzerturik ezagunena Bilboko Aste Nagusian izan zen 2006ko abuzturaren 19ean. Bertan, Zorrotzaurre alboan dagoen Botikazaharrean gaueko 24ː00etan eta Turbonegro taldearentzat "telonero" lanak eginez milaka pertsonen aurrean kontzertua eman zuten.

## Partaideak

* Aitor Zulueta (abeslaria)
* Egoitz Azazeta (gitarra)
* Arkaitz Ortuzar (gitarra)
* Unai Uriarte (bajoa)
* Igor Figero (bateria)

## Diskografia

* Mugak gaindituz (2004)
* Ni, Zu...Gu (2005)
Azken CD honen abestiak beheko hauek dira, horietako batzuk youtuben ikusgai daudeː
1.- Amets
2.- Hegaletan
3.- Zuloa
4.- Harresia
5.- Zurekin
6.- Noiz Arte
7.- Trago Baten
8.- Egia
9.- Itsugor
10.- Nire Aitaren Etxea
Eta "Kriston Moroie" taldea zenekoaː
* Kriston Moroieː "Odolaren usaina"ː

## Erreferentziak

* ↑ http://www.entzun.com/direktorioa/taldeak/kriston-2#.WnxDG3xG21s
* ↑ https://web.archive.org/web/20191121023126/https://historiasderock.es.tl/Kriston.htm
* ↑ http://servicios.elcorreo.com/especiales/azkena.rock.festival2006/ficha-grupos-azkena-rock-festival-kriston.htm
* ↑ http://blogak.goiena.eus/kingstonhiria/2006/08/10/bilboko-jaiak-2006/
* ↑ https://elpais.com/diario/2006/08/18/paisvasco/1155930009_850215.html
* ↑ http://gara.naiz.eus/idatzia/20060821/art177355.php
* ↑ https://www.youtube.com/watch?v=QRtQm2FWFv0
* ↑ https://www.youtube.com/watch?v=lXIVaREzRY4
* ↑ https://www.youtube.com/watch?v=R-ItlFH_6Tk
* ↑ https://www.youtube.com/watch?v=OdGIxJ6C0UQ
* ↑ https://www.youtube.com/watch?v=BT2xXncbYAY

## Kanpo estekak

* Datuak: Q61363780
# Kristobalita

Kristobalita oxido mineral bat da, kuartzoaren, stishovitaren, tridimitaren eta koesitaren polimorfoa. Kristobalita egonkorra da 1470 °Ctik gora. Hala ere, osa daiteke hori baino baxuagoak diren tenperaturatan.

## Kanpo estekak

* Datuak: Q97207604
# Kristof Goddaert

Kristof Goddaert (Sint-Niklaas, 1986ko azaroaren 21a - Anberes, 2014ko otsailaren 18a) belgikar txirrindularia izan zen.
2007ean profesional bihurtu zen eta, besteak beste, AG2R taldean izan zen bi urte. Belgikako Txapelketan bigarren eta hirugarren izan zen.
2014ko otsailaren 18an zendu zen, entenatzen ari zela, trenbide batetik igarotzean oreka galdu, erori eta autobus batek harrapatu zuen.

## Palmaresa

2006
* Hasselt-Spa-Hasselt
2007
* 3. Nationale Sluitingsprijsean
2008
* 2. Vendéeko Tourrean
* 4. Nationale Sluitingsprijsean
* 5. Le Samynen
* 9. Paris-Toursen
2009
* Stad Sint-Niklaas Sari Nagusia
* 3. Paris-Bruselan
* 3. Belgikako errepide txirrindularitzako txapelketan
* 7. Rik Van Steenbergen Memorialan
2010
* Valoniako Tourreko etapa bat
* 5. Le Samynen
2011
* 8. Gante-Wevelgemen
2012
* 2. Belgikako errepide txirrindularitzako txapelketan
* 7. Halle-Ingooigemen
2013
* 8. Eurométropoleko Tourrean

## Kanpo estekak

* Kristof Goddaert - ProCyclingStats
* Datuak: Q535838
* Multimedia: Kristof Goddaert / Q535838
# Kristof Istèque

Kristof Istèque, Ttittof ezizenez (Baigorri, c. 1960- Angelu, 1987ko uztailaren 6a), Iparretarrak erakunde armatuaren ekintzaile bat izan zen, 1987ko uztailean Angeluko zerga-bulego baten aurka jarri behar zuen lehergailua lehertu zitzaionean hil zena.
# Kristologia

Kristologia Kristoren nortasuna eta izaera aztertzen dituen teologia kristauaren alorra. Itun Zaharreko Mesias eta Salbatzaileari buruz egin ziren iragarpenak, haren jainkozko haragitzea eta bizitza, eta berak egin zituen iragarpenak aztertzen ditu alde batetik; sinesmenaren alorrean, berriz, Kristoren orobateko jainkotasuna eta gizatasuna, eta sinesgai horri buruz Eliza Katolikoaren batzarretan hartu izan diren akordioak eta teoriak ditu aztergai.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q187900
* Multimedia: Christology / Q187900
# Kristoko eliza

Kristoko eliza Aragoiko Erriberako Caparroso edo Kaparrotsu udalerrian kokatutako XIV. mendeko kristiau eliza bat da. Gotiko estiloa ditu.

## Historia

Santa Fe parrokia zaharrarekin bat dator, berria gaur egungo Santa Fe eliza baita. Herriko lekurik garaienean dago, muino batean, eta gaur egun hondatuta dago. XIV. mendeko eraikin gotikoa da, perimetroko hormei, presbiterioko altxaerei eta aurreko atalari esker berreraiki daitekeena, oraindik zutik mantentzen direnak. Habearte bakarra du, tamaina handikoa, gurutzaduraren parean kapera laukizuzen txikiak dituena, eta burualde pentagonala. Bere altxaeretan kapitelak nabarmentzen dira, non burualdean gurutze-ganga sinpleak eta galloidunak eusten dituzten. Gangek nerbio molduratuak dituzte. Portada arku zorrotzekoa da eta arkibolta ugari eta kapitel jarraituak ditu.
Kristoko eliza eraikin bat da, eta barruan Erdi Aroko parrokiatik datorren Gurutziltzatuaren eskultura bat nabarmendu behar da. Gotiko estilokoa da, XIII. mendearen amaierakoa edo XIV. mendearen lehen erdialdekoa, baina bere ikonografiak Kristoren eredu erromanikoak jarraitzen ditu Maiestatean, lau iltzerekin eta besoak gorputzarekiko perpendikularrean jarrita.

## Erreferentziak

* Nafarroako Entziklopedia Handia | KAPARROTSU. (Noiz kontsultatua: 2021-09-07).

## Ikus, gainera

* Caparroso/Kaparrotsu
* Aragoiko Erribera
* Erdialdea

## Kanpo estekak

* Datuak: Q112144788
* Multimedia: Iglesia del Cristo (Caparroso) / Q112144788
# Kristoren Berpizkundearen Katedrala (Podgorica)

Kristoren Berpizkundearen Katedrala (serbieraz: Саборни Храм Христовог Васкрсења edo Saborni Hram Hristovog Vaskrsenja) Podgorica hirian dago, Montenegroko hiriburuan. Serbiako Eliza Ortodoxoaren katedrala da, eta 1993an hasi ziren eraikitzen.
Sagaratzea 2014ko urriaren 7an egin zen, erlijio-askatasunari buruzko Milango Ediktuaren 1700 urteurrenarekin batera. Katedrala Podgoricako "Hiri Berrian" dago (Morača ibaiaren mendebaldean). Katedraletik gertu, antzinako kristau nekropoli bat dago, lehen milurteko eliza katedral baten zimenduak dituena.

## Iruditegia

* Katedralaren barrualdea.
* Barruko fresko bat.

## Erreferentziak

* ↑ https://www.adrialine.me/_en/cathedral_podgorica.html

## Kanpo estekak

* Datuak: Q658743
* Multimedia: Cathedral of the Resurrection of Christ (Podgorica) / Q658743
# Kristobaldegiko komentua

Kristobaldegiko komentua Donostiako Txominenea auzoan dagoen frantziskotar lekaime kontzepzionisten komentu bat da. 1860 urtean eraiki zen, Teresa Burgué donostiar filantropoaren ekimenez, emakume gazte babesgabeei laguntzeko. Zeregin honetan izandako hainbat oztopo direla eta, Sor Patrocinio espainiar lekaimeak eraikina erosi zuen 1866. urtean, eta bere ordenako komentu bihurtu. Eskola ere izan zen 1966 urtera arte. 2011 urtean Donostiako Udalak lekaimeekin akordioa lortu zuen, komentuko lur sailak udalaren esku utzi eta inguruetan Txomin Berria izeneko hirigintza plana aurrera eramateko.

## Kanpo estekak

* Datuak: Q16518077
# Kristoffer Halvorsen

Kristoffer Halvorsen (Kristiansand, 1996ko apirilaren 13a) norvegiar txirrindularia da.

## Palmaresa

2016
* Etorkizuneko Tourreko etapa bat
* Isberguesko Sari Nagusia
* Olympya's Tourreko bi etapa
* 23 urtez azpikoen Errepideko Munduko Txapelketa
2017
* Etorkizuneko Tourreko Puntukako sailkapena eta etapa bat
2019
* Herald Sun Tourreko etapa bat
* 2. Norvegiako Tourrean eta etapa 1
* 6. La Panneko Hiru Egunetan
2021
* Eslovakiako Tourreko etapa bat
* 3. Boucles de la Mayennen
* 8. Nokere Koersen
2023
* 3. Criquielion Sari Nagusian

## Kanpo estekak

Kristoffer Halvorsen - ProCyclingStats
* Datuak: Q23058129
* Multimedia: Kristoffer Halvorsen / Q23058129
# Kristoko geltokia

linea (Gasteizko tranbia) :
Kristo Gasteizko tranbia geltokia da, Arabako Gasteiz hiriburuko Abetxuku auzoan kokatuta dagoena, Kristo kalean hain zuzen ere.
Geltokia Euskotren Tranbiak operatzen zu eta 2012ko irailaren 7an inauguratu zen.

## Historia

2012ko irailaren 7an adarraren luzapena egin zen, auzo honen iparraldera. Orduan, Kañabenta eta gaur egungo Abetxukoko geltokiaren arteko tartea ireki zen, eta geltokiaren izena Kañabenta izatera pasa zen.
Tranbiaren hegoaldeko luzapen lanak zirela eta geralekua itxiarazi zen 2019ko abuztuaren 12tik urte bereko irailaren 1.ra arte. Egun horien artean Angulemako geltokia eta Floridaren arteko tranbia adarraren lotura gauzatu zen.
Epealdi berean, geralekua egokitu zen Euskotren Tranbiak Gasteizko tranbiarentzako eskatutako 44 metro luze diren tranbia unitate berriak jaso ahal izateko. Hala, markesinen albo baikotzean 1,8 metroko igarobide librea utzi da, bloke teknikoak birkokatuz eta markesinaren gainerako elementuak egokituz, eta nasak luzatu dira.

## Sarbideak

Kristo kalea, 2

## Geltokia

* Alboko nasa, jaitsiera eskuinetik
* ←    Kañabenta eta Floridaraino
* Abetxukoraino →
* Alboko nasa, jaitsiera eskuinetik

## Geltokia

Geltokiak trenbide eta nasa bakarra ditu, Gasteizko tranbia sareko trenbide bakarreko geraleku bakarra izanik. Horrez gain, geralekua markesinaz, txartelen salmenta zein birkarga automatikorako makinaz, hiru balioztatze-makinaz, eta Minutran eta Sitran sistemez hornituta dago. Minutran eta Sitran sistemak tranbia heltzeko falta den denbora adierazteko informazio sistemak dira, markesinaren gainean kokatutako dorrea eta markesinan kokatutako pantailaren bitartez, hurrenez hurren.

## Konexioak

Ez dago TUVISA edo Araba Busarekin konexioak.

## Erreferentziak

* ↑ (Gaztelaniaz) «Parlamento será parada final del tranvía desde el 12 de agosto. Noticias de Alava» Noticias de Álava (Noiz kontsultatua: 2019-09-01).
* ↑ (Gaztelaniaz) Hoy, Gasteiz. (2020-02-14). «Vitoria estrena la ampliación del tranvía y espera a los trenes extralargos» Gasteiz Hoy (Noiz kontsultatua: 2020-06-06).
* ↑ Irekia. «Irekia - Vitoria-Gasteizko tranbiaren hegoaldeko luzapenaren lanek behin betiko faseari ekingo diote» www.irekia.euskadi.eus (Noiz kontsultatua: 2019-09-01).

## Ikus, gainera

* Abetxuku
* Gasteiz
* Gasteizko tranbia
* Euskotren Tranbia
* Euskal Trenbide Sarea

## Kanpo estekak

* Gasteizko tranbiaren webgunea
* Datuak: Q4321539
* Multimedia: Kristo tram stop / Q4321539